Lîma
Lîma (bi spanî: Lima) serbajarê Perûyê ye. Navenda sereke ya polîtîk, zanistî û çandê ya Perûyê ye. Li bajêr 7.605.742 kes (sala 2007) dijîn. Bi tevî devedora xwe gelheya wê 8.482.619 ye (2007). Bajarê keştîgehî Callao ku gelheya wê 876.877 e jî nêzîkê Lîmayê ye. Herdu bajar bi hev re herêmeke metropolî pêk tînin Área Metropolitana de Lima. Lîma bajareke girîng e bo aborî û çanda Perûyê. Gelek zanîngeh, dibistanên bilind, muze, bîrdarî lê hene. Bajarê kevn sala 1991ê ji aliyê UNESCOyê ve wekî pêmayiyek cîhanî hat payekirin.